ОПШТА БОЛНИЦА ВРШАЦ, ВРШАЦ

Број: 01-1111/2

Датум: 22.09.2025. године

В р ш а ц

 На основу чланова 5. - 9. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе („Сл. гласник РС“, бр. 96/2019, 58/2020-Анекс I, 135/2022-Споразум о продужењу рока важења и 2/2024-Споразум о продужењу рока важења), чланова 7. – 9. Колективног уговора код Опште болнице Вршац бр. 01-438 од 22.03.2024. године, Кадровског плана Опште болнице Вршац, Вршац за 2025. годину бр. 112-01-62/2025-02 од 02.06.2025. године, Обавештењa Комисије за давање сагласности за ново запошљавање и додатно радно ангажовање код корисника јавних средстава бр. 112-01-802/2025-02 од 28.07.2025.године на основу Закључка 51 број:112-6909/2025 од 01.07.2025. године и Обавештењa Комисије за давање сагласности за ново запошљавање и додатно радно ангажовање код корисника јавних средстава бр. 112-01-001317/2025-02 од 04.09.2025.године на основу Закључка 51 број:112-9330/2025 од 27.08.2025. године, в.д. директора Опште болнице Вршац, Вршац, расписује:

**О Г Л А С**

**ЗА ПРИЈЕМ У РАДНИ ОДНОС**

Расписује се оглас за пријем у **радни однос на неодређено** **време** са пуним радним временом:

1. **Медицинска сестра-техничар (општег смера)**......................7 извршилацa

са описом послова као у Правилнику о организацији и систематизацији послова Опште болнице Вршац, Вршац;

 Услови за заснивање радног односа су:

* средња медицинска школа - општег смера ( IV степен стручне спреме);
* стручни испит;
* лиценца;
* минимум шест месеци радног искуства у здравству.

2. **Спремачица**............... 2 извршилацa

са описом послова као у Правилнику о организацији и систематизацији послова Опште болнице Вршац, Вршац;

 Услови за заснивање радног односа су:

* основно образовање,
* минимум шест месеци радног искуства у здравству.

Заинтересовани кандидати подносе неоверене фотокопије:

* пријаву на оглас са личном и радном биографијом са адресом и тачно наведеним радним местом за које кандидат конкурише, контакт телефоном и е-mail адресом;
* диплома о стеченом средњем образовању, за радно место под редним бројем 1., сва четири сведочанства, за радно место под редним бројем 1., сведочанство о завршеној основној школи, за радно место под редним бројем 2.;
* уверење о положеном стручном испиту за радно место под редним бројем 1.;
* одобрење за самосталан рад (лиценца или решење о упису у именик коморе) за радно место под редним бројем 1.;
* извод из матичне књиге венчаних (ако је кандидат променио презиме);

Рок за подношење пријава је 8 дана од објављивања огласа.

Оглас ће бити објављен на огласној табли Опште болнице Вршац,Вршац , на web страници Опште болнице Вршац, Вршац ([www.obvrsac.com](http://www.obvrsac.com)) и на web страници Министарства здравља РС.

Непотпуне и неблаговремене пријаве неће се разматрати.

Кандидати који се јаве на оглас могу бити позвани на разговор ради пружања додатних информација које могу бити важне за одлуку о избору кандидата.

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе.

Приложена документација уз пријаву не враћа се кандидатима.

Пријаве се подносе лично у затвореној коверти у писарници Опште болнице Вршац, Вршац или путем препоручене поште на адресу : Општа болница Вршац ,Вршац, улица Абрашевићева бб, 26300 Вршац са напоменом „ Пријава на оглас за пријем у радни однос на неодређено време (навести тачан назив радног места за које кандидат подноси пријаву)“.

 В.Д. Директора

 Опште болнице Вршац, Вршац

 др Иван Ивановић